++++

ΚΑΝΟΝΙΣΜΟΣ ( ΕΟΚ ) αριθ . 3440/80 ΤΟΥ ΣΥΜΒΟΥΛΙΟΥ

της 22ας Δεκεμβρίου 1980

περί ανοίγματος , κατανομή και τρόπου διαχειρίσεως μιάς κοινοτικής δασμολογικής ποσοστώσεως για ορισμένα πολύστρωτα αντικολλητά φύλλα από ξυλεία κωνοφόρων της διακρίσεως ex 44.15 του Κοινού Δασμολογίου ( 1981 )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως το άρθρο 113 ,

την πρόταση της Επιτροπής ,

Εκτιμώντας :

ότι , για ορισμένα πολύστρωτα αντικολλητά φύλλα από ξυλεία κωνοφόρων της διακρίσεως ex 44.15 του Κοινού Δασμολογίου , η Κοινότης ανέλαβε την υποχρέωση να ανοίξει ετήσια κοινοτική δασμολογική ποσόστωση εντός του ορίου 600 000 κυβικών μέτρων

ότι σύμφωνα με το πρωτόκολλο αριθ . 11 που έχει προσαρτηθεί στην πράξη προσχωρήσεως ( 1 ) , η Κοινότης πρέπει να ανοίγει ετησίως αυτόνομες κοινοτικές δασμολογικές ποσοστώσεις με δασμό μηδέν για τα ίδια προϊόντα των οποίων οι ποσότητες αποφασίζονται ετησίως όταν διαπιστώνεται ότι εξαντλήθηκαν όλες οι δυνατότητες εφοδιασμού στην εσωτερική αγορά της Κοινότητος κατά τη διάρκεια της περιόδου για την οποία ανοίγονται αυτές οι ποσοστώσεις

ότι ο όρος τον οποίο επιβάλλει το εν λόγω πρωτόκολλο κρίνεται ότι δεν πληρούται επί του παρόντος

ότι , υπό αυτές τις προϋποθέσεις , ενδείκνυται ο περιορισμός σε ένα πρώτο στάδιο , στη συμβατική ποσότητα των 600 000 κυβικών μέτρων

ότι ο καθορισμός της ποσοστώσεως σε αυτό το επίπεδο δεν αποκλείει , εξ άλλου , την προσφυγή στις διατάξεις του προαναφερθέντος πρωτοκόλλου αριθ . 11 κατά τη διάρκεια της περιόδου ποσοστώσεως

ότι , για να ληφθεί ακριβέστερα υπόψη η εξέλιξη των εισαγωγών των εν λόγω προϊόντων στα διάφορα Κράτη Μέλη , πρέπει να διαιρεθεί σε δύο τμήματα το σύνολο της ποσοστώσεως , κατανέμοντας το πρώτο τμήμα μεταξύ των Κρατών Μελών , ενώ το δεύτερο τμήμα συγκροτώντας το ως απόθεμα προοριζόμενο να καλύψει τις μετέπειτα ανάγκες των Κρατών Μελών που εξάντλησαν το αρχικό τους μερίδιο

ότι για να δοθεί στους εισαγωγείς κάθε Κράτους Μέλους μιά κάποια ασφάλεια , ενδείκνυνται να ορισθεί το πρώτο τμήμα της κοινοτικής ποσοστώσεως σ ' ένα σχετικά υψηλό επίπεδο που , στη συγκεκριμένη περίπτωση , θα ηδύνατο να τεθεί στα 98 % της ποσότητος της ποσοστώσεως

ότι με βάση τις προβλέψεις των αναγκών των Κρατών Μελών , τα αρχικά μερίδια δύνανται να ορισθούν όπως προβλέπεται στο άρθρο 2

ότι τα αρχικά μερίδια των Κρατών Μελών πιθανόν να εξαντληθούν σχετικά γρήγορα

ότι για να ληφθεί υπόψη αυτό το γεγονός και να αποφευχθεί κάθε διακοπή , θα πρέπει κάθε Κράτος Μέλος που χρησιμοποίησε σχεδόν στο σύνολό του το αρχικό του μερίδιο να προβαίνει στην ανάληψη ενός συμπληρωματικού μεριδίου από το απόθεμα

ότι αυτή η ανάληψη θα πρέπει να γίνεται από κάθε Κράτος Μέλος όταν κάθε ένα από τα συμπληρωματικά μερίδιά του έχει χρησιμοποιηθεί σχεδόν στο σύνολό του και μάλιστα όσες φορές το επιτρέπει το απόθεμα

ότι τα αρχικά και συμπληρωματικά μερίδια πρέπει να ισχύουν μέχρι το τέλος της περιόδου ποσοστώσεως

ότι αυτός ο τρόπος διαχειρίσεως απαιτεί μιά στενή συνεργασία μεταξύ Κρατών Μελών και Επιτροπής , η οποία πρέπει ιδίως να παρακολουθεί το ρυθμό εξαντλήσεως της ποσότητος ποσοστώσεως και να πληροφορεί σχετικά τα Κράτη Μέλη

ότι αν σε μία συγκεκριμένη ημερομηνία της περιόδου ποσοστώσεως υπάρχει ένα σημαντικό υπόλοιπο του αρχικού μεριδίου στο ένα ή το άλλο Κράτος Μέλος , είναι απαραίτητο όπως το κράτος αυτό επιστρέφει ένα σημαντικό ποσοστό στο απόθεμα , έτσι ώστε να αποφεύγεται η περίπτωση όπου ένα μέρος της κοινοτικής ποσοστώσεως μένει αχρησιμοποίητο σ ' ένα Κράτος Μέλος ενώ θα ηδύνατο να χρησιμοποιηθεί σε άλλα

ότι , επειδή το Βασίλειο του Βελγίου , το Βασίλειο των Κάτω Χωρών και το Μεγάλο Δουκάτο του Λουξεμβούργου , έχουν συνενωθεί και εκπροσωπούνται από την οικονομική ένωση Μπενελούξ , κάθε ενέργεια σχετική με τη διαχείριση των μεριδίων που έχουν χορηγηθεί σ ' αυτή την οικονομική ένωση δύναται να διεξάγεται από ένα των μελών της

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

1 . Από την 1η Ιανουαρίου μέχρι την 31η Δεκεμβρίου 1981 , ανοίγεται , κοινοτική δασμολογική ποσόστωση 600 000 κυβικών μέτρων για τα ακόλουθα προϊόντα της διακρίσεως ex 44.15 του Κοινού Δασμολογίου :

α ) πολύστρωτα αντικολλητά φύλλα από ξυλεία κωνοφόρων , χωρίς προσθήκη άλλων υλών , πάχους ανωτέρου των 8,5 χιλιοστών των οποίων οι εκ της εκτυλίξεως όψεις είναι ακατέργαστοι

β ) πολύστρωτα αντικολλητά φύλλα από ξυλεία κωνοφόρων , χωρίς προσθήκη άλλων υλών , λειασμένα , πάχους ανωτέρου των 18,5 χιλιοστών .

2 . Οι εισαγωγές των εν λόγω προϊόντων που απαλλάσσονται ήδη δασμών βάσει άλλου προτιμησιακού καθεστώτος δεν καταλογίζονται σε αυτή τη δασμολογική ποσόστωση .

3 . Ο δασμός του Κοινού Δασμολογίου αναστέλλεται καθ ' ολοκληρίαν εντός των ορίων αυτής της δασμολογικής ποσοστώσεως .

Εντός των ορίων αυτής της δασμολογικής ποσοστώσεως η Ελλάς εφαρμόζει δασμούς υπολογιζόμενους σύμφωνα με τις οικείες διατάξεις της πράξεως προσχωρήσεως του 1979 .

Αρθρο 2

1 . Η δασμολογική ποσόστωση του άρθρου 1 διαιρείται σε δύο τμήματα .

2 . Ενα πρώτο τμήμα 590 000 κυβικών μέτρων κατανέμεται μεταξύ των Κρατών Μελών

τα μερίδια που με την επιφύλαξη του άρθρου 5 ισχύουν μέχρι την 31η Δεκεμβρίου 1981 , ανέρχονται στις ακόλουθες ποσότητες :

σε κυβικά μέτρα

Μπενελούξ * 150 000 *

Δανία * 70 715 *

Γερμανία ( ΟΔ ) * 100 000 *

Ελλάς * 285 *

Γαλλία * 13 000 *

Ιρλανδία * 11 000 *

Ιταλία * 20 000 *

Ηνωμένο Βασίλειο * 225 000 *

3 . Το δεύτερο τμήμα της ποσοστώσεως , δηλαδή 10 000 κυβικά μέτρα συνιστά το απόθεμα .

Αρθρο 3

1 . Αν το αρχικό μερίδιο Κράτους Μέλους όπως έχει ορισθεί στο άρθρο 2 παράγραφος 2 ή από το ίδιο μερίδιο ελαττωμένο κατά το τμήμα που επεστράφη στο απόθεμα , κατ ' εφαρμογή του άρθρου 5 , έχει χρησιμοποιηθεί μέχρι 90 % ή περισσότερο , το εν λόγω Κράτος Μέλος προβαίνει αμελλητί , με κοινοποίηση στην Επιτροπή στην ανάληψη , κατά το μέτρο που το ύψος του αποθέματος το επιτρέπει , ενός δευτέρου μεριδίου ίσου με 10 % του αρχικού μεριδίου , στρογγυλοποιημένου ενδεχομένως στην επόμενη ανώτερη μονάδα .

2 . Αν μετά την εξάντληση του αρχικού μεριδίου το δεύτερο μερίδιο που έχει αναληφθεί από ένα Κράτος Μέλος έχει χρησιμοποιηθεί μέχρι 90 % ή περισσότερο , το εν λόγω Κράτος Μέλος προβαίνει , τηρουμένων των όρων της παραγράφου 1 , στην ανάληψη ενός τρίτου μεριδίου ίσου με 5 % του αρχικού μεριδίου , στρογγυλοποιημένου ενδεχομένως στην επόμενη ανώτερη μονάδα .

3 . Αν μετά την εξάντληση του δευτέρου μεριδίου το τρίτο μερίδιο που έχει εξαντληθεί από ένα Κράτος Μέλος χρησιμοποιήθηκε μέχρι 90 % ή περισσότερο , το εν λόγω Κράτος Μέλος προβαίνει , σύμφωνα με τους όρους της παραγράφου 1 , στην ανάληψη ενός τετάρτου μεριδίου ίσου με το τρίτο .

Η διαδικασία αυτή εφαρμόζεται μέχρις εξαντλήσεως του αποθέματος .

4 . Κατά παρέκκλιση των παραγράφων 1 , 2 και 3 , τα Κράτη Μέλη δύνανται να προβούν στην ανάληψη μεριδίων κατωτέρων από τα ορισθέντα στις παραγράφους αυτές , αν ευλόγως κρίνεται ότι αυτά κινδυνεύουν να μην εξαντληθούν . Πληροφορούν την Επιτροπή για τους λόγους που τους ώθησαν στην εφαρμογή της παρούσης παραγράφου .

Αρθρο 4

Τα συμπληρωματικά μερίδια που έχουν αναληφθεί κατ ' εφαρμογή του άρθρου 3 ισχύουν μέχρι την 31η Οκτωβρίου 1981 .

Αρθρο 5

Τα Κράτη Μέλη επιστρέφουν στο απόθεμα , το αργότερο μέχρι την 1η Οκτωβρίου 1981 , το αχρησιμοποίητο τμήμα του αρχικού τους μεριδίου που στις 15 Σεπτεμβρίου 1981 υπερβαίνει το 20 % της αρχικής ποσότητος . Δύναται να επιστρέψουν μία ποσότητα πιο σημαντική , αν ευλόγως εκτιμάται ότι η ποσότητα αυτή κινδυνεύει να μη χρησιμοποιηθεί .

Τα Κράτη Μέλη ανακοινώνουν στην Επιτροπή , το αργότερο μέχρι την 1η Οκτωβρίου 1981 , το σύνολο των εισαγωγών των εν λόγω προϊόντων που πραγματοποιήθηκαν μέχρι και την 15η Σεπτεμβρίου 1981 και καταλογίσθηκαν στην κοινοτική ποσόστωση , καθώς και , ενδεχομένως , το τμήμα του αρχικού τους μεριδίου που επιστρέφουν στο απόθεμα .

Αρθρο 6

Η Επιτροπή τηρεί λογαριασμό των μεριδίων που αναλαμβάνονται από τα Κράτη Μέλη , σύμφωνα με τα άρθρα 2 και 3 και πληροφορεί κάθε ένα από αυτά , από τη λήψη των κοινοποιήσεων , για το ρυθμό εξαντλήσεως του αποθέματος .

Πληροφορεί τα Κράτη Μέλη , το αργότερο μέχρι 5ης Οκτωβρίου 1981 , για το ύψος του αποθέματος μετά τις επιστροφές που πραγματοποιήθηκαν κατ ' εφαρμογή του άρθρου 5 .

Μεριμνά ώστε η ανάληψη που εξαντλεί το απόθεμα να περιορίζεται μέχρι το διαθέσιμο υπόλοιπο και για το σκοπό αυτό κάνει γνωστό το ύψος του υπολοίπου αυτού στο Κράτος Μέλος που προβαίνει στην τελευταία αυτή ανάληψη .

Αρθρο 7

1 . Τα Κράτη Μέλη θεσπίζουν κάθε αναγκαία διάταξη ώστε το άνοιγμα των συμπληρωματικών μεριδίων που ανέλαβαν κατ ' εφαρμογή του άρθρου 3 , να επιτρέπει τον χωρίς διακοπή καταλογισμό της κοινοτικής ποσοστώσεως στο συνολικό τους μερίδιο .

2 . Τα Κράτη Μέλη εγγυώνται στους εισαγωγείς των εν λόγω προϊόντων εγκατεστημένους στην επικράτειά τους την ελεύθερη πρόσβαση στα μερίδια που τους έχουν χορηγηθεί .

3 . Τα Κράτη Μέλη προβαίνουν στον καταλογισμό των εισαγωγών των εν λόγω προϊόντων στα μερίδιά τους , στο βαθμό που τα προϊόντα αυτά προσκομίζονται στο τελωνείο βάσει δηλώσεων θέσεως σε ελεύθερη κυκλοφορία .

4 . Ο βαθμός εξαντλήσεως των μεριδίων των Κρατών Μελών διαπιστώνεται με βάση τις εισαγωγές που καταλογίσθηκαν σύμφωνα με τους όρους της παραγράφου 3 .

Αρθρο 8

Τα Κράτη Μέλη πληροφορούν την Επιτροπή μετά από αίτησή της , για τις εισαγωγές που καταλόγισαν πράγματι στα μερίδιά τους .

Αρθρο 9

Τα Κράτη Μέλη και η Επιτροπή συνεργάζονται στενά για την τήρηση του παρόντος κανονισμού .

Αρθρο 10

Ο παρών κανονισμός αρχίζει να ισχύει την 1η Ιανουαρίου 1981 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .

Εγινε στις Βρυξέλλες , στις 22 Δεκεμβρίου 1980 .

Για το Συμβούλιο

Ο Πρόεδρος

J . SANTER

( 1 ) ΕΕ αριθ . Ν 73 της 27.3.1972 , σ . 170 .